section_heading: Životopis
paragraph_text: Rodio se je kao četvrto dijete u obitelji Josipa i Marije 1955. godine u Tremi. Od 1970. živi u Zagrebu. Nakon što je završio srednju školu, zaposlio se je kao tekstilni pogonski tehničar u Tvornici konca Unitas gdje je radio 12 godina. Nakon toga deset je godina bio zaposlenik u Muzejsko-galerijskog centra na Gornjem gradu. Uz završio je Institut za teološku kulturu laika pri KBF-u. Pripremajući se za poziv vjeroučitelja, nakon toga je apsolvirao Katehetski institut na zagrebačkom KBF-u. Surađivao je kao vjernik laik u Malom tečaju Kursiljo i Molitvenoj zajednici MiR. Od 1995. godine šest je godina obnašao misiju duhovnog asistenta u Centru za duhovnu pomoć. Tijekom tog vremena studirao je bogoslovlje na KBF-u. Nakon što je završio studij, prešao je na Bogosloviju kao svećenički kandidat Kotorske biskupije. U župi sv. Petra primio je red đakonata 21. srpnja 2002. godine. 1. veljače 2003. u Kotoru kotorski biskup Ilija Janjić zaredio ga je za svećenika.